ВIашагIкхетар чакхдоаллаш Культура министра ГIазданаькъан Марета баркал аьлар, из цIай вIаштIехьадоаккхаш цу юкъе дакъа мел лаьцарашта а, цига дIа мел баьхкачарна а. Цо белгалдир, деррига вIаштIехьа мел даьннар халкъа къахьегамца да, аьнна. «Шо да тIех лерхIаме дараш. Оаша яха ют оашош кхеберий сийдола цIараш. Аз доккха баркал оал шоана вай мехка а йоккхача паччахьалкхен а культура дегIайоалаяра даькъе оаша къахьегарах», — аьлар Культура министра.